โรลเพลย์

"โรลเพลย์"  เป็นการเล่นบทบาทสมมุติ และ จำลองสถานที่ รวมไปถึง "จำลองยุค" โดยผู้เล่นต้องสร้างตัวละครของตัวเองขึ้นมาหรือใช้ตัวละครที่มีอยู่ตามเกมและการ์ตูนต่างๆ และดำเนินเรื่องไปตามรูปแบบที่วางเอาไว้ โดยอาจเล่นกันเป็นกลุ่มขนาดเล็กจนถึงกลุ่มขนาดใหญ่ ซึ่งโรลเพลย์จะแตกต่างกับ คอมมูนิตี เนื่องจากโรลเพลย์จะมีโครงสร้างขนาดใหญ่ซึ่งเชื่อมต่อกันเป็นเครือข่ายเกี่ยวโยงกัน (หรืออาจไม่เกี่ยวโยงกัน) แต่คอมมูนิตี้จะเป็นชุมชนที่ไม่ได้เชื่อมต่อกัน โดยในประเทศไทย โรลเพลย์อยู่ในเว็บบอร์ดต่างๆที่มีชื่อเสียงในอดีตและปัจจุบัน 
โครงสร้างโรลเพลย์
โครงสร้างโรลเพลย์.
โรลเพลย์จะมีโครงสร้างเป็นของตัวมันเอง ยกตัวอย่างเช่น โรลเพลย์อาณาจักรสมมุติ ผู้จัดสร้างจะต้องวางโครงสร้างอาณาบริเวณ ระบบการปกครอง ผู้บริหาร คณะผู้บริหาร สถานที่อำนวยความสะดวก สถานที่ทำงาน สถานที่พักผ่อน สถานที่ประกอบพิธีกรรมทางศาสนาและความเชื่อต่างๆ โดยจะใช้ระบบการปกครองที่เชื่อมต่อกันในยุคนั้นๆ เช่น หากเป็นโครงสร้างโรลเพลย์จากยุคกลาง ย่อมต้องใช้ระบบการปกครองแบบฐานันดรศักดิ์เช่นยุคกลาง และรวมไปถึงตัวละครที่มีบทบาท (ซึ่งไม่ปรากฏตัวเมื่อเล่นจริง) หรือถ้าเป็นโรลเพลย์แบบโรงเรียนก็จะมีโครงสร้างที่เป็นแบบสถานศึกษา
โรลเพลย์บางอย่างอาจเกี่ยวข้องกับประวัติศาสตร์จริง ซึ่งเป็นที่นิยมในหมู่นักเล่นเกมคอมพิวเตอร์หรือนักหนังสือต่างๆ เช่น สามก๊ก หรือยุคเอโดะ เป็นต้น โดยไม่จำเป็นต้องเป็นโครงสร้างเต็มตัวอย่างการโรลเพลย์อาณาจักร ซึ่งกินพื้นที่มากกว่า และยุ่งยากมากกว่าจึงไม่เป็นที่นิยม 
โรลเพลย์ที่นิยมมากทีสุดคือโรลเพลย์สถานศึกษา ในรูปแบบโรงเรียน เพราะเป็นที่เข้าใจง่าย เข้าถึงง่ายและไม่ต้องมีแบบแผนในการพูดคุยมากนัก ซึ่งอาจเป็นได้ทั้งโรลเพลย์และคอมมูนิตี้ในเวลาเดียวกัน
การเล่นโรลเพลย์
การเล่นโรลเพลย์.
การเล่นโรลเพลย์จะแบ่งเป็นขั้นตอน ดังนี้
สร้างเนื้อเรื่อง
สร้างเนื้อเรื่อง.
ผู้เล่นต้องสร้างเรื่องราวอันเป็นการกำเนิดของการเล่น หากเป็นการโรลเพลย์ของผู้เข้าร่วมมักจะง่าย เพราะสร้างเพียงเรื่องของตัวละครของเขา แต่ถ้าเป็นผู้สร้างโรลเพลย์ (สร้างการโรลเพลย์) มักต้องสร้างทุกอย่าง ตั้งแต่สถานที่ ตัวละครของตัวเอง และตัวละครประกอบ(ซึ่งอาจไม่ปรากฏตัวเมื่อเล่นจริง) รวมไปถึงประวัติของสถานที่และอาณาบริเวณโดยรอบ 
สร้างตัวละคร
สร้างตัวละคร.
ตัวละครของผู้เล่นมักจะเป็นตัวละครที่เป็นจินตนาการ โดยจะสร้างตั้งแต่ลักษณะรูปร่าง หน้าตา ท่าทาง การแต่งกาย พลังพิเศษ ความสามารถ 
เข้าร่วมกับกลุ่มที่คาดหมาย
เข้าร่วมกับกลุ่มที่คาดหมาย.
ผู้เล่นต้องนำตัวละครไปยังบริเวนที่ทางผู้จัดโรลเพลย์ได้จัดไว้ ซึ่งส่วนมากจะใช้ระบบทำบัตรสมาชิก 
เริ่มสร้างความสัมพันธ์กับตัวละครผู้เล่นท่านอื่น
เริ่มสร้างความสัมพันธ์กับตัวละครผู้เล่นท่านอื่น.
ผู้เล่นจะเริ่มสร้างความสัมพันธ์กับตัวละครที่มีผู้เล่นท่านอื่นควบคุมอยู่ โดยอาจเป็นเพื่อน พี่น้อง คนรัก ครอบครัว หรือแม้แต่ศัตรู
เริ่มสร้างเนื้อเรื่องของตัวละครตัวเอง
เริ่มสร้างเนื้อเรื่องของตัวละครตัวเอง.
เมื่อถึงจุดที่ต้องเปลี่ยนการเล่น เช่น การเข้าทำงานต่างๆ การแต่งงาน ผู้เล่นมักจะต้องวางแผนเป็นแบบ Day-to-Day เพราะหากไม่วางแผน เนื้อเรื่องที่กำหนดไว้ของตัวเองอาจเปลี่ยนไป หากไม่กำหนดก็จะเป็นไปตามเนื้อเรื่องที่เล่นร่วมกับผู้เล่นคนอื่นๆ แต่ไม่มีจุดหมาย
เมื่อต้องการยุติบทบาทตัวละคร
เมื่อต้องการยุติบทบาทตัวละคร.
เมื่อถึงจุดๆหนึ่งที่ผู้เล่นอาจอยากเปลี่ยนตัวละครใหม่ หรือ ต้องการยุติการเล่น มักจะใช้วิธีการ "ตาย" โดยกำหนดให้ตัวละครถึงแก่ความตายในรูปแบบต่างๆ ตามความสมัครใจของตัวเอง อาจเดินเนื้อเรื่องไปถึงการเป็นวิญญาณหรือการถือกำเนิดใหม่ได้ เป็นต้น
7 ข้อห้ามที่ควรเลี่ยงในการเขียนโรลเพลย์

การกล่าวถึงในเนื้อเรื่องโรลเพลย์นั้นไม่ควรกล่าวถึงเข้าเรื่องตามหัวข้อโรลเพลย์โดยตรง แต่ควรมีการเกริ่นนำในส่วนของย่อหน้าแรกว่าก่อนหน้านี้ตัวละครของท่านทำอะไร มาจากไหน หรือเรียกว่าการเขียนเล่าเรื่องในส่วนการเดินทางก่อนมาเขียนโรลเพลย์ในหัวข้อปัจจุบัน
การโรลเพลย์ที่ควรตรงตามคอนเซ็ปต์ของกลุ่มโรลเพลย์ที่ตัวละครของท่านกำลังเล่นอยู่นั้น อาทิ ท่านกำลังเล่นกลุ่มโรลเพลย์ประเภทธีมยุทธภพ ดังนั้นตัวละครของท่านก็ไม่ควรโรลเพลย์ไปในทิศทางที่ตรงข้าม ยกตัวอย่างเช่น การโรลเพลย์มีพลังเหนือมนุษย์, การโรลเพลย์ประเภทรู้ว่ากำลังมีคนมาทางนี้ทั้งที่ตัวละครของท่านก็ไม่ได้เป็นยอดฝีมือ ฯลฯ เป็นต้น
การเขียนโรลเพลย์ที่ดี ไม่ควรคัดลอกโรลเพลย์ของคู่โรลเพลย์มาทั้งหมด แต่ท่านควรคัดลอกโรลเพลย์ของคู่โรลเพลย์ท่านมาเพียงประโยคสนทนาเท่านั้น
ในการเขียนโรลเพลย์ไม่ควรใช้คำในการแสดงกิริยา ลักษณะท่าทางต่างๆ ของคู่โรลเพลย์ตามเดิม ในบางคำไม่เหมาะสมเมื่อมาอยู่ในโรลเพลย์ของท่าน ท่านก็ควรเปลี่ยนแปลง แก้ไขให้เหมือนกับว่าตัวละครของท่านเป็นฝ่ายคิดและมองเห็นจากสายตาทั้งสองคู่ของตัวละครท่าน
การโรลเพลย์ทุกครั้ง ควรมีย่อหน้าโรลเพลย์ในตอนจบของโรลเพลย์เสมอ
การเขียนโรลเพลย์ไม่ควรละทิ้งโรลเพลย์นานเกินไป เพราะถือเป็นมารยาทในการโรลเพลย์อย่างสูง ให้ท่านลองคิดดูถ้าหากท่านทิ้งโรลเพลย์ไปดื้อๆ หรือกว่าจะมาเขียนโรลเพลย์ก็ใช้เวลากว่าอาทิตย์ เพื่อนร่วมโรลเพลย์ของท่านจะต้องรอและไม่สามารถทำอะไรต่อได้
การโรลเพลย์ที่ดีควรโรลเพลย์ทีละ 1 โรลเพลย์ต่อ 1 รูทที่มีเนื้อเรื่องอยู่ในช่วงเวลาเดียวกันหรือไล่เลี่ยกันเท่านั้น เพราะอาจจะทำให้ดูไม่สนุกและไม่สมเหตุสมผล แถมยังเป็นการไม่ให้เกียรติต่อคู่โรลของเราด้วย
การโรลเพลย์อิสระ


หากสมาชิกเขียนโรลเพลย์ในการทำร้าย ลักขโมย ขึ้นมาแล้ว แต่ถ้าหากถูก NPC จับได้ ทางสมาชิกคนนั้นจะต้องยอมรับผลที่ตามมาให้ได้ (Admin GM ในโรลเพลย์มักจะเป็นผู้สรุปให้) หรือถ้าเกิด NPC นำผลลัพธ์นั้นไปสร้างเควสให้กับสมาชิกท่านอื่น เพื่อมาจับตัวสมาชิกท่านนั้น ในการเขียนโรลเพลย์จับตัวสมาชิกท่านนั้นห้ามบ่ายเบี่ยงหรือพยายามปฏิเสธที่จะโรลเพลย์ด้วยเนื่องจากจะเป็นภาระของสมาชิกผู้รับเควส ซึ่งในการต่อสู้ผลแพ้ชนะทุกชุมชนโรลเพลย์มักจะมีค่าสเตตัสในการชี้ตัดสิน
หากสมาชิกเขียนโรลเพลย์ลอบสังหาร NPC และถ้าเกิดถูก NPC จับได้จนสังหารถึงแก่ความตาย ทางสมาชิกคนนั้นจะต้องยอมรับผลที่ตามมาและยินยอมเกิดใหม่โดยไม่มีข้อโต้แย้งใดๆ
อื่นๆ ฯลฯ โดยผลจากการกระทำของสมาชิกที่เขียนโรลเพลย์อิสระ ไม่ว่าจะเป็นการเขียนโรลเพลย์ประเภทจีบ NPC ผู้หญิง ซึ่งบางที NPC คนนั้นอาจมีสามีแล้ว เพียงแต่ข้อมูลส่วนนี้เป็นความลับยังไม่ถูกเปิดเผยในตอนนั้น ทางสมาชิกจะต้องยินยอมรับผลการกระทำที่จะเกิดขึ้นตามมา หรือ ในกรณีที่เป็นโรลเพลย์ขุนนางสูงศักดิ์ และ กำลังเขียนโรลเพลย์ประเภททุจริต หากถูกผู้ปกครองจับได้ ทางสมาชิกจะต้องยินยอมรับโทษโดยไม่มีข้อโต้แย้งใดๆ ทั้งสิ้น
มารยาทในการเขียนโรลเพลย์
ไม่ควรลากโรลเพลย์ถึงสมาชิกท่านอื่นตามใจชอบ ควรมีการขออนุญาตทุกครั้งที่อยากโรลเพลย์กับสมาชิกคนนั้น
เมื่อสมาชิกเริ่มโรลเพลย์กันแล้ว ไม่ควรละทิ้งหรือใช้เวลานานเกินไป โปรดให้ลองนำใจของเขามาใส่ใจเรา สมาชิกบางท่านอาจมีเวลาว่างจำกัด เขาอาจจะอยากรีบโรลเพลย์กับท่านให้เสร็จเพื่อไปเขียนโรลเพลย์อื่นต่อ ซึ่งหากต้องมารอท่านเป็นเวลานานก็จะทำให้ความสนุกในการเล่นโรลเพลย์ของสมาชิกท่านนั้นลดน้อยลงตามด้วยจนหมดอารมณ์ในการเล่น
เมื่อมีการเริ่มโรลเพลย์ ก็ควรมีความรับผิดชอบเป็นสำคัญในการเขียนโรลเพลย์ให้จบไม่ควรละทิ้งไปกลางคัน
การโรลเพลย์ที่สำคัญอีกหนึ่งข้อ นั่นคือ ลักษณะนิสัยตรงต่อเวลา ถือเป็นลักษณะนิสัยที่สำคัญในการอยู่ในสังคมหมู่มาก
การเขียนโรลเพลย์ควรเขียนทีละ 1 โรลเพลย์เท่านั้น ไม่ควรเขียนพร้อมกันหลายโรลเพลย์ เพราะจะทำให้ดูไม่สนุกและดูเหมือนสมาชิกกำลังแยกร่างตัวละครทำหลายสิ่งพร้อมกัน
โรลเพลย์ในปัจจุบัน

โรลเพลย์ในปัจจุบัน.
และทางด้านกิจกรรมในแต่ละโรลเพลย์เองนั้นก็เชื่อได้ว่าแต่ละกิจกรรมของเหล่าโรลเพลย์ต่างๆ จะมุ่งเน้นในการพัฒนาทักษะไม่ว่าจะเป็นการวาดภาพ, ออกแบบ, การเขียนกลอน หรือ เรียงความ และ ฯลฯ เป็นต้น ซึ่งค้นหาโรลเพลย์ต่างๆเหล่านี้ได้ง่ายหากเป็นโรลเพลย์แบบเปิด และบางโรลเพลย์ก็เป็นโรลเพลย์แบบปิดจึงอยากเข้าหายาก
คุณประโยชน์ที่ได้รับจากการเล่นโรลเพลย์

เสริมสร้างคุณลักษณะนิสัยในด้านความรับผิดชอบ ตรงต่อเวลา
เสริมสร้างคุณลักษณะในด้านการปฏิบัติงาน เสมือนท่านกำลังฝึกงาน
เสริมสร้างทักษะในการเขียนบทความ, งานวิจัย ได้อย่างมีคุณภาพดีเยี่ยม
เสริมสร้างจินตนาการ ความคิดที่ดีเยี่ยม
ประวัติศาสตร์โรลเพลย์

ประวัติศาสตร์โรลเพลย์.
ย้อนกลับไปหลังประเพณี  Commedia dell'Arte ของศตวรรษที่ 16 ซึ่งมักมีการเปิดให้เล่นบทบาทสมมติในโรงละคร Improvisational แต่ทว่าในปัจจุบันโรงละคร Improvisational ได้เริ่มต้นเปิดคลาสเรียนพิเศษ "เกมละคร" ของ Viola Spolin และ Keith Johnstone ในปี ค.ศ.1950,  Viola Spolin ซึ่งเป็นหนึ่งในคณะผู้ก่อตั้งละครตลกชื่อดังใน Second City ได้ออกมายืนยันแล้ว่าการเล่นเกมประเภทนี้ช่วยส่งเสริมการออกกำลังกายของเธอ และพวกเขาได้มีส่วนร่วมในการเล่นบทละครสมมติตั้งแต่ปี ค.ศ.1946 เธอถือได้ว่าตัดสินใจได้ถูกต้องว่าเป็นบทละครโรลเพลย์ที่มีการฝึกซ้อมของนักแสดงหรือการละเล่นบทบาทของนักแสดงเหล่านั้น แต่ตอนนี้หลายคนได้ใช้เกมของเธอเพื่อความบันเทิงในครอบครัวหรือหมู่เพื่อน
โรลเพลย์อาณาจักร
อะไรคือโรลเพลย์อาณาจักร?
โรลเพลย์อาณาจักร.
อะไรคือโรลเพลย์อาณาจักร?
โรลเพลย์อาณาจักร จัดเป็นองค์ประกอบโรลเพลย์ที่ซับซ้อนและยุ่งยากอย่างมาก เพราะถ้าวางระบบไม่ดี อาณาจักรจะล่มตั้งแต่ต้น ซึ่งโรลเพลย์อาณาจักรไม่เหมาะกับการจับกลุ่มโรลเพียง 5-10 คน แต่เหมาะกับการเปิดรับคนใหม่ๆและสังคมใหม่ๆ รวมไปถึงมิตรภาพใหม่ที่จะรอคุณอยู่
โรลเพลย์อาณาจักรจัดเป็น RPG เต็มรูปแบบ ซึ่งผู้สร้างอาณาจักรต้องมีความรู้และความสามารถเพียงพอในการบังคับใช้กฏของตนเองกับผู้เล่น และส่วนใหญ่จะมีกฏเป็นของตัวเองซึ่งจะแตกต่างกับโรลเพลย์ทั่วไปอย่างสิ้นเชิง
โรลเพลย์ชนิดนี้มีเนื้อเรื่องเป็นของมันเองเฉพาะ ซึ่งผู้สร้างจะเดินเนื้อเรื่องเป็นรายเดือนหรือรายสัปดาห์ โดยอาจมีส่วนร่วมกับการเดินเนื้อหานั้นด้วย แต่การเดินเนื้อหาของโรลชนิดนี้จะไม่แน่นอน อย่าคาดหวังอนาคตด้วยตัวเอง เพราะเนื้อหาสามารถปรับเปลี่ยนได้ตามสถานการณ์ของตัวกลุ่ม
องค์ประกอบโรลเพลย์อาณาจักร
องค์ประกอบโรลเพลย์อาณาจักร.
โรลเพลย์อาณาจักรจะมีองค์ประกอบหลัก ดังนี้

สถานที่


ผู้นำ


ระบบพื้นฐาน


องค์ประกอบอื่นๆ

กฎของการเล่นโรลเพลย์อาณาจักร
กฎของการเล่นโรลเพลย์อาณาจักร.
ทุกอาณาจักรจะมีกฎเป็นของตัวเองและบังคับใช้เฉพาะคนของตัวเอง (อาจรวมไปถึงคนของตนที่ไปทำผิดที่กลุ่มอื่นซึ่งเป็นพันธมิตรกับกลุ่มของตนเอง แต่กฎหลักๆที่ยึดถือกันคือ

ไม่ทำการคัดลอกรูปแบบโรลเพลย์จากกลุ่มอื่น


การจำลองอาณาจักรเสมือนจริง


อย่าใช้การแสลงชื่อ

อย่าหัวหมอ 
บางอย่างในโรลเพลย์อาณาจักรเป็นเรื่องละเอียดอ่อน เช่น เรื่องสถานที่สำคัญ หรือเรื่องของประวัติกลุ่ม และโดยเฉพาะ สถานที่ที่ตนเองเป็นผู้สร้างโดยรับคำสั่งแอตมิน อย่าพยายามหัวหมอเคลมว่า "ฉันทำก่อน" "ฉันคนเขียน" "ฉันคนสร้าง" เพราะคุณสร้างมันด้วยชื่อของอาณาจักร คุณไม่ได้ทำเพื่อแอตมิน แต่คุณทำเพื่อตัวโรลเพลย์ เมื่อคุณออกไปแล้ว ทุกอย่างที่คุณทำจะตกเป็นของตัวโรลเพลย์ ซึ่งเจ้าของกลุ่มไม่มีสิทธินำไปใช้ที่อื่นเว้นแต่ในโรลเพลย์นั้น

อย่าชักศึกเข้าบ้าน


อย่าทิ้งงาน


อย่าใช้อำนาจแอตมินในทางที่ไม่เหมาะสม

มีโรลเพลย์อาณาจักรอยู่ 6 อาณาจักร โดยทั้ง 6 อาณาจักรนี้ปกครองและมีรูปแบบของโครงสร้างคล้ายกัน แต่จะต่างกันที่ระบบการปกครองและวัฒนธรรม ซึ่งเป็นโรลเพลย์กลุ่มอาณาจักรที่ถือได้ว่าใหญ่ที่สุดในโลกโรลเพลย์ในประเทศไทยก็ว่าได้ เพราะทั้งหกอาณาจักรเกี่ยวข้องกันทั้งหมดและรวมเป็นกลุ่มเดียวกัน ซึ่งจะจำแนกดังนี้
ราชอาณาจักรดาร์กแลนด์
ราชอาณาจักรดาร์กแลนด์.
เป็นดินแดนจำลองที่ใช้วัฒนธรรมร่วมสมัยแบบยุคกลางกอธิกและเรอเนสซองซ์(ฟื้นฟูศิลปวิทยาการ) แต่เป็นด้านมืดของยุคนั้น โดยเนื้อเรื่องเป็นดินแดนที่เต็มไปด้วยสิ่งมีชีวิตเหนือธรรมชาติ ดินแดนอันน่าหลงไหลและต้องมนตรายุคกลาง รวมไปถึงศิลปะแบบดาร์ก และวัฒนธรรมแบบดาร์กอีกด้วย โดยดาร์กแลนด์ก่อตั้งในปี 2010 เดิมปกครองโดยรูปแบบสมาพันธรัฐ มี 7 รัฐ 3 ผู้นำ แต่ในปี 2013 ก็ได้ปรับเปลี่ยนให้มีการปกครองด้วยระบบฐานันดรศักดิ์ แบ่งเป็น 7 แคว้น มีดยุกและดัชเชส 7 คน อยู่ภายใต้นามของแกรนดัชเชสนัวร์แห่งดาร๋กแลนด์ โดยมีแกรนดัชเชสบลูโรส ไดซิเซส เป็นผู้บริหารงานสูงสุด มี หุ่นไล่กา เป็นนายกรัฐมนตรี โดยภูมิภาคยึดตามแผนที่โลกคืออาณาบริเวนตั้งแต่คาบสมุทรยูคาทัน ทะเลแคริบเบียน และตอนเหนือของอเมริกาใต้ 
ปัจจุบันถือว่าเป็นโรลเพลย์อาณาจักรที่ใหญ่ที่สุดในเว็บไซล์เด็กดีดอตคอม โดยดาร์กแลนด์เป็นกลุ่มโรลเพลย์กลุ่มแรกที่นำการเลือกตั้งพรรคการเมืองและจำลองทั้งระบบการบริหารประเทศเข้าสู่ระบบการเล่นโรลเพลย์ และยังเป็นอาณาจักรแรกที่มีโรงเรียนสอนวิชาการของตัวเองโดยตรง 
สมาพันธรัฐพระจันทร์เสี้ยว
สมาพันธรัฐพระจันทร์เสี้ยว.
เป็นดินแดนจำลองยุคเส้นทางสายไหมและเส้นทางเดินเรือมาบรรจบกัน และยุคแห่งความรุ่งเรืองของรัฐอิสลามในตะวันออกกลาง (อาจจะมาจากเกมส์อัสแซสซินส์ครีด) โดยในเนื้อเรื่องจะเป็นเมืองที่ซ่องสุมโจรทะเลทรายและโจรสลัดต่างๆ มีรูปแบบออกเป็นแนวสถานที่พักผ่อนและโรงเตี้ยมแบบตะวันออกกลาง ก่อตั้งในปี 2010 ใช้ระบบเผด็จการ (แต่อ้างว่าใช้ระบบประชาธิปไตย) มีผู้นำของโจรทะเลทรายชื่อ ลี ยูอัน และผู้นำโจรสลัดชื่อ แบล็กโกล์ฟ ภูมิภาคยืดตามแผนที่โลกคือบริเวนชายฝั่งของเมดิเตอเรเนี่ยน(ประเทศเลบานอน) มีจำนวนสมาชิกเป็นลำดับสองรองจากดาร์กแลนด์
ราชอาณาจักรเวล
ราชอาณาจักรเวล.
ดินแดนจำลองแห่งศาสนาเวล (รูปแบบโครงสร้างเดียวกับศาสนาคริสต์แต่นับถือแมว) เป็นดินแดนสร้างขึ้นใหม่ในปี 2012 ภายหลังจากการล่มสลายของจักรวรรดิบริทคิง- เพาโลเนีย ในระหว่างสงครามยุโรปกับรัสเซีย (ปัจจุบันคือเครือจักรภพดราโกรนัส) ในปี 2012 ซึ่งเป็นดินแดนค่อนข้างมีระบบแบบจักรวรรดิอังกฤษ ใช้ระบอบกษัตริย์แบบรัฐสภาศาสนา เป็นระบอบการปกครองสูงสุด ปกครองโดยราชวงศ์บาทรอเลนเซีย มี จักพรรดิกิลเบิร์ต จี.บาทรอเลนเซีย เป็นทั้งประมุขศาสนจักรและประมุขประเทศ โดยมักจะเชิดหุ่นจักรพรรดิอยู่ภายหลังบัลลังก์ ภูมิภาคยึดตามแผนที่โลกคือหมู่เกาะอังกฤษ และทวีปอเมริกาเหนือทั้งหมด มีสมาชิกเป็นลำดับสามรองจากดาร์กแลนด์
เครือจักรภพดราโกรนัส
เครือจักรภพดราโกรนัส.
ดินแดนจำลองยุคปฏิวัติอุสาหกรรมร่วมสมัยและสงครามโลกสองครั้ง (1789-1945) โดยเป็นช่วงที่การทหารกำลังเฟื่องฟูที่สุดในช่วงยุค เนื้อเรื่องเป็นจักรวรรดิที่กระหายอำนาจและดินแดน ศิลปะและวิทยาการแบบยุคปฏิวัติอุสาหกรรมและการทหาร รวมไปถึงการล่าอาณานิคม การขยายตัวของอำนาจทางการเมือง ศาสนา และวัฒนธรรมในรูปแบบยุโรปา ก่อตั้งในปี 2010 ในนามของราชสำนักกรุงเซนต์ปีเตอร์สเบิร์ก และเปลี่ยนมาถึงสามยุคจนถึงยุคปัจจุบันที่ใช้ชื่อเครือจักรภพดราโกรนัส โดยเป็นโรลเพลย์อาณาจักรที่ค่อนข้างกดดัน และมีอำนาจทางการเมืองสูงมาก หลายต่อหลายกลุ่มโรลเพลย์อาณาจักรต้องพบจุดจบลง หรือต้องเปลี่ยนแปลงตัวเองเพื่อความอยู่รอด เพราะนโยบายของจักรวรรดิที่ขยายอำนาจและช่วงชิงดินแดนอย่างไม่จบสิ้น 
โดยโรลเพลย์นี้ใช้ระบบการปกครองแบบจักรวรรดินิยมคาบกับเผด็จการทหาร ปกครองโดยจักรพรรดิอามันโดเป็นพระประมุขสูงสุดของจักรวรรดิทั้งเจ็ดต่อจากจักรพรรดิวิคเตอร์ (ออสเตรีย ปรัสเซีย รัสเซีย สเปน ออตโตมัน โครกูยอ และอังวะ) มี อเล็กซิส - ลิลิธ บรันเดนบรูกส์ เป็นมหาอุปราช และดรากิออน อิลิคเทรียน อีเทอร์นอลเลี่ยน เป็นอัครมหาเสนาบดี ภูมิภาคยึดตามแผนที่โลกคือคาบสมุทรเกาหลี เอเชียตะวันออกเฉียงใต้ ยุโรปทั้งหมด เอเชียไมเนอร์ และบางส่วนของตะวันออกกลาง มีสมาชิกน้อยที่สุดในบรรดาโรลเพลย์อาณาจักร เนื่องจากเป็นระบบเกมกระดาน 
ดราโกรนัสยังเป็นอาณาจักรโรลแห่งแรกและแห่งเดียวที่ใช้ระบบการบริหารแบบจักรวรรดิเต็มรูปแบบ โดยแบ่งเป็นสามสภา คือสภาอิมพีเรียล สภาบริหารราชการ และสภากลาโหม อีกทั้งมีการเรียงตำแหน่งเสนาบดีและทหารอย่างเต็มรูปแบบ และเป็นโรลเพลย์แห่งเดียวที่ใช้ "การต่อเนื้อเรื่อง" เพื่อใช้ทำสงครามระหว่างกลุ่ม 
เมืองวิคตอเรีย
เมืองวิคตอเรีย.
ดินแดนจำลองแห่งการพักผ่อนและการผ่อนคลายอย่างสนุกสนานและรื่นเริงที่สุดในบรรดาโรลเพลย์อาณาจักร สร้างขึ้นในปี 2011 ก่อนจะร้างไปในปี 2013 ถือว่าเป็นโรลเพลย์อีกกลุ่มหนึ่งซึ่งสร้างความทรงจำดีๆให้กับหลายต่อหลายคน ปัจจุบันตัวกลุ่มยังคงอยู่ แต่ไม่มีการเปลี่ยนแปลงพัฒนาใดๆอีกต่อไป มี "แลนซาล๊อธ ดี.ออกัส คิม" เป็นผู้นำของเมือง ภูมิภาคตามแผนที่โลกคือเดนมาร์ก มีสมาชิกเป็นลำดับที่ห้ารองจากดาร์กแลนด์
อาณาจักรแฟนตาซี
อาณาจักรแฟนตาซี.
ดินแดนจำลองแห่งจินตนาการคล้ายคลึงกับดาร์กแลนด์แต่ระบบต่างๆนั้นไม่สมบูรณ์ แต่มีจำนวนสมาชิกลำดับที่สี่ของโรลเพลย์อาณาจักรเว็บเด็กดี มีชาร์ลาส เซฟไฟร์ เป็นผู้ก่อตั้งและผู้นำ ปัจจุบันอยู่ในระหว่างการพัฒนาอย่างต่อเนื่อง
โรลเพลย์สถานศึกษา
โรลเพลย์สถานศึกษา.
เมื่อพูดถึงโรลเพลย์สถานศึกษานั้น ก็เห็นจะไม่พ้นการศึกษาในตำนานที่ทุกคนอยากเข้าไปเรียน นั่นคือโลกเวทมนตร์และจินตนาการ ซึ่งรูปแบบโรลเพลย์นี้จะต่างกันออกไป มีผู้บริหาร คณะอาจารย์ และนักเรียน ส่วนตัวสถานที่ก็มักจะเป็นภายในสถานศึกษา ซึ่งกลุ่มโรลเพลย์การศึกษานั้นก็มีขนาดใหญ่เช่นกัน โดยยกตัวอย่างเช่น

โรงเรียนคาถาพ่อมดแม่มดและเวทมนตร์ศาสตร์ฮอกวอตส์ไทย
เดย์เบรก
สถาบันเวทมนตร์และศาสตร์ชั้นสูงเอลฟ์ประจำบ้าน
ชานชาลา 9 3/4 ปิดทำการ
โรงเรียนเวทมนตร์และโลกเวทมนตร์ THAI WITCHCRAFT The Magic Beyond ปิดทำการ
World of Witchcraft The Magical Rising
โรลเพลย์ยุทธภพ

Wulin World
โรลเพลย์ยุทธภพ.
Wulin World.
เป็นดินแดนที่ถูกสร้างเป็นโลกคู่ขนาน ที่ใช้เนื้อเรื่องใหม่โดยผสมผสานประวัติศาสตร์บางส่วน เรื่องราวที่เกิดขึ้นในยุคสมัยราชวงศ์ฮั่นตะวันตก จักรพรรดิมหาราชฮั่นอู่ตี้ทรงปกครองแผ่นดิน ยุคที่เกิดเส้นการค้าสายตะวันตกอย่าง "เส้นทางสายไหม" โดยเมื่อกองทัพราชสำนักต้องรับศึกภายนอกปกป้องแผ่นดินเกิดจากชนเผ่าจากท้องทุ่งหญ้าทางตอนเหนือ แผ่นดินภายในกลับเกิดความโกลาหลวุ่นวายขึ้น มีใครบางคนปลุกปั่นผู้คน ชาวยุทธ์ทั่วแผ่นดินก่อความวุ่นวายในแถบทางใต้ของแผ่นดินฮั่น ตัวคุณจะเป็นเหมือนผู้กล้ารุ่นใหม่ที่ออกท่องยุทธภพ โดยเริ่มตั้งแต่ก้าวเท้าออกจากบ้าน ไปจนถึงการสร้างฐานะ หรือฝึกปรือวรยุทธ์จากเหล่ายอดฝีมือแห่งบู๊ลิ้ม
โรลเพลย์จากภาพยนต์หรือนิยาย
Star Wars The New Republic
โรลเพลย์จากภาพยนต์หรือนิยาย.
Star Wars The New Republic.
เป็นกาแลกซี่อันไกลโพ้นที่สร้างจำลองขึ้นเสมือนคุณได้เข้าไปโลดแล่น ผจญภัยในจักรวาล Star Wars โดยนักเดินทางจะเริ่มต้นตั้งแต่เป็นชาวดาวต่างๆ ในกาแลกซี่ และสั่งสมประสบการณ์ เก็บออมเงินทอง ไปสู่การเลื่อนเข้าสู่วงการอาชีพ ไม่ว่าจะเป็น นักล่าค่าหัว, เจได, และ ฯลฯ อีกมากมาย ในจักรวาล The New Republic จะดำเนินเนื้อเรื่องในช่วงรอยต่อหลังภาค 8 ผ่านมา 20 กว่าปี ภัยที่ซ่อนเร้นจากกลุ่มปฐมภาคีที่กระจัดกระจายปทั่วกาแลกซี่หลังพ่ายแพ้กลุ่มต่อต้าน เรื่องราวการผจญภัยของผู้เล่นจะเลือกได้ว่าจะเปลี่ยนจากเจไดหันเหเข้าสู่ด้านมืดแห่งพลังหรือไม่ อีกทั้งโรลเพลย์นี้ยังนับว่าเป็นโรลเพลย์แรกในไทยที่มีการนำระบบสะสมแต้มแลกรางวัล โดยสามารถหาแต้มได้จากการเล่นและเข้าร่วมกิจกรรม
แหล่งข้อมูลอื่น

Wulin World Online
สารานุกรมประกอบนิยาย "จักรพรรดิผู้ทระนง" โดย I.Armando
(RP) StarWars The NewRepublic